เมื่อหลายสัปดาห์ก่อน ผมเข้ามาซอยนี้ นั่งกินก๋วยเตี๋ยวที่มีอายุเก่าแก่กว่ากว่า60ปี... ระหว่างนั่งกิน...สายตาก็กวาดไปเห็นร้านกระเพาะปลาที่อยู่ฝั่งตรงข้าม ที่ป้ายร้านก็โฆษณาโปรโมทตัวเองว่า...ขายมากว่า47ปี ไม่น้อยหน้าจากจุดที่ผมนั่งอยู่เช่นกันนะ...ซึ่งแน่นอน...ผมจึงเล็งเป็นเป้าหมายในคราวต่อไปทันที อิๆ

พิกัดร้านตั้งอยู่ในซอยไพบูลย์ (ซ.หลังตลาดล่าง) รถยนต์เข้าไม่ได้ ให้จอดด้านนอกแล้วใช้ยามาก้าวเข้ามาแทน เปิดขายตั้งแต่เวลา 8.00-14.30 น. โดยประมาณ เมนูในร้านเป็นพวก กระเพาะปลา และก๋วยเตี๋ยวเส้นต่างๆครับ

ผมสั่งเป็นกระเพาะปลาที่ปราศจากเส้น และหน่อไม้ (ซึ่งปกติ เขาแยกเป็น2หม้อ คือ  หม้อที่มีหน่อไม้ และไม่มีหน่อไม้ แล้วแต่เลือกสั่งได้ตามใจชอบล่ะนะ) วางเสริ์ฟทีแรก...มองๆดู เหมือนจะไม่มีอะไรพิเศษ พยายามมองหาซอสจิ๊กโชวบนโต๊ะเผื่อจะเหยาะใส่...แปลกใจ?ไม่ยักกะมี??

เมื่อชิมจึงรู้ว่า...ไม่จำเป็นต้องปรุงแต่งอะไรเลย เขาเหยาะมาให้เสร็จสรรพรสชาติกำลังดี กลมกล่อมลงตัวทุกภาคส่วนแล้วทั้งความเหนียวของน้ำซุป ความร้อน เนื้อกระเพาะปลาที่นิ่มหยุน เลือดไก่ไม่คาวมีความร้อนระอุอยู่ภายใน ถ้าจะขาด...ก็น่าจะเป็น...ไก่ชิ้น (ซึ่งเขาใส่มาให้ผมในชามเป็นเนื้อปีก) ที่ให้รู้สึกธรรมดาทั่วไปนะ

สรุปว่า โดยรวมผมชอบนะ อร่อยดี ไม่ต้องปรุงเพิ่ม ชามที่ผมกินนี่ราคา50บาท เมื่อเทียบกับปริมาณที่ได้รับถือว่าโอเคสมเหตุสมผลครับ 

ปล. ส่วนเมนูก๋วยเตี๋ยวที่อยู่ในร้านเดียวกันไม่ได้ลองกินไม่รู้เหมือนกันว่าหร่อยปล่าว?นะ เหอๆ